Document ID: 31987L0489

NEUVOSTON DIREKTIIVI,
annettu 22 päivänä syyskuuta 1987,
direktiivien 64/432/ETY ja 72/461/ETY muuttamisesta tiettyjen sikaruttoon liittyvien toimenpiteiden osalta (87/489/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon direktiivien 64/432/ETY ja 72/461/ETY muuttamisesta tiettyjen sikaruttoon liittyvien toimenpiteiden osalta 7 päivänä huhtikuuta 1987 tehdyn neuvoston päätöksen 87/231/ETY(), ja erityisesti sen 3 artiklan,
ottaa huomioon komission ehdotuksen(),
ottaa huomioon Euroopan parlamentin lausunnon(),
ottaa huomioon talous- ja sosiaalikomitean lausunnon(),
sekä katsoo, että
päätöksen 87/230/ETY() 2 artiklan mukaan neuvosto päättää erityisesti niistä tarvittavista toimenpiteistä, jotka jäsenvaltioiden on toteutettava saadakseen klassisen sikaruton hävittämisen toteutetuksi yhteisössä; tällaiset toimenpiteet ovat omiaan vaikuttamaan kaikkiin tähän mennessä annettuihin yhteisön säännöksiin, jotka koskevat eläinten ja lihan kauppaan liittyviä eläinten terveyttä koskevia ongelmia; näiden toimenpiteiden tehokkuuden varmistamiseksi on tarpeen muuttaa kyseisen säännöstön määräyksiä aiheellisella tavalla,
eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetussa neuvoston direktiivissä 64/432/ETY() määritellään ne edellytykset, jotka yhteisön sisäiseen kauppaan tarkoitettujen elävien sikojen on täytettävä klassisen sikaruton osalta,
eläinten terveyttä koskevista ongelmista yhteisön sisäisessä tuoreen lihan kaupassa 12 päivänä joulukuuta 1972 annetussa neuvoston direktiivissä 72/461/ETY() täsmennetään ne takeet, jotka yhteisön sisäiseen kauppaan tarkoitetun tuoreen sianlihan on täytettävä klassisen sikaruton osalta, ja
yhteisön toimintaan sisältyvien klassisen sikaruton hävittämiseksi laadittujen ohjelmien tuloksena tämä tauti on saatu hävitetyksi kokonaan joistakin jäsenvaltioista ja niiden voidaan katsoa olevan virallisesti klassisesta sikarutosta vapaita; koska tämän taudin vaikutus näiden maiden sikakarjojen tuottavuudelle on vahingollinen ja koska se heikentää tällä alalla toimivien ansioita, näille jäsenvaltioille on tarpeen antaa mahdollisuus säilyttää saavuttamansa asema ja estää taudin uusiutuminen alueellaan tiukentamalla niille annettuja kyseisten tuotteiden kauppaa koskevia takeita,
ON ANTANUT TÄMÄN DIREKTIIVIN:
1 artikla
Muutetaan direktiiviä 64/432/ETY seuraavasti:
1. Lisätään 2 artiklan p kohdan toisen luetelmakohdan ja q kohdan toisen alakohdan loppuun sanat "vähintään edeltävien 12 kuukauden aikana".
2. Korvataan 4 b artiklan 1 kohdan c alakohdan neljännellä ja viidennellä rivillä oleva ilmaisu "yksimielisesti" ilmaisulla "määräenemmistöllä".
3. Korvataan 4 b artiklan 2 kohta seuraavasti:
"2. Tätä artiklaa on sovellettava 31 päivään joulukuuta 1991 asti. Komissio antaa neuvostolle 1 päivään heinäkuuta 1991 mennessä kertomuksen tilanteen kehittymisestä erityisesti kaupan osalta, siihen liittyvine sikaruttoa koskevine aiheellisine ehdotuksineen.
Neuvosto tekee määräenemmistöllä päätöksen näistä ehdotuksista viimeistään 31 päivänä joulukuuta 1991."
4. Muutetaan 7 artiklan 1 kohtaa seuraavasti:
P korvataan F alakohdassa viittaus päivämäärään 31 päivä joulukuuta 1988 viittauksella päivämäärään 31 päivä joulukuuta 1991",
P korvataan G alakohdassa viittaus 3 artiklan 3 kohdan e alakohtaan viittauksella 3 artiklan 3 kohdan d alakohtaan.
2 artikla
Muutetaan direktiivin 72/461/ETY 13 a artiklaa seuraavasti:
P korvataan 1 kohdan toisen alakohdan kolmannella rivillä oleva ilmaisu "teurastamoissa, joissa on rokotettuja sikoja" ilmaisulla "teurastamoissa, joissa on edeltävien 12 kuukauden aikana rokotettuja sikoja.
P korvataan 2 kohdassa ilmaisu "yksimielisesti" ilmaisulla "määräenemmistöllä",
P korvataan 3 kohdan ensimmäisessä ja kolmannessa alakohdassa viittaus päivämäärään 31 päivä joulukuuta 1988 viittauksella päivämäärään 31 päivä joulukuuta 1991".
3 artikla
Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1988. Niiden on ilmoitettava tästä komissiolle viipymättä.
4 artikla
Tämä direktiivi on osoitettu kaikille jäsenvaltioille.
Tehty Brysselissä 22 päivänä syyskuuta 1987.

Labels: 0
3
17
6